اینگیلتره‌نین باشکندی لندنده 7 نفرین اؤلدوگو، 48 نفرین یارالاندیغی سالدیرینی، ترور هؤرگوتو داعش اوستلندی.
رادیکال هؤرگوت‌لری تعقیب ائدن سیات اینتلیجنس‌دن وئریلن آچیقلامایا گؤره، داعش، شنبه گونو شهر مرکزین‌دکی لندن بریج و یاخینین‌داکی بارو بازارینی هدف آلان سالدیرینی اوستلندی.
سایتا گؤره داعش، رمضان آییندا داها چوخ سالدیری گرچکلشدیریلمه‌سی اوچون 'یالنیز قورد' آدی وئریلن هؤرگوت یانداش‌لارینا دا سسلندی.
اینگیلتره باشباخانی ترزا می، ترور سالدیریسینین آردین‌دان سرت بیر آچیقلاما ایله،
"آرتیق یئتر! بعضی شئی‌لر دییشمک مجبوریتینده! هر کس گونده‌لیک حیاتینا هر زامانکی کیمی داوام ائتمه‌لی، قوروملار ایشله‌ییشینی داوام ائتدیرمه‌لی. اما آشیری اوجلارلا و تروریزمله مباریزه‌ده دییشیک‌لییه گئتمه‌لی‌ییک" دئمیشدی.
می، دینی آلت ائده‌رک باتی دموکراسی‌لرین دگرلرینه سالدیران تروریستلرله مباریزه اوچون خالقی بیرلیگه چاغیردی.
سئچیم کامپانیاسینی یاریدا کسه‌رک لندنه دؤنن باشباخان می، سئچیم‌لرین پلانلاشدیریلدیغی کیمی 8 ژوئنده ائدیله‌جیینی وورغولادی.
سالدیرینین آردین‌دان حرکته گئچن اینگیلیس پلیسی، لندنین دوغوسوندا بیر چوخ آدرسه عملیات تشکیل ائتدی.
بعضی ائولرده آختارم آپاریلدی، آرا‌لاریندا قادین‌لارین دا اولدوغو چوخ ساییدا انسان گؤزآلتینا آلیندی.
بو آرادا، اینگیلتره‌ده یارین (چرشنبه آخشامی گونو) اؤلکه‌ده سایغی دوروشو اولا‌جاق.
